আলিপুর মহিলা সংশোধনাগারে ৩ SFI নেত্রীকে বিবস্ত্র করে তল্লাশির অভিযোগ। প্রতিবাদে আজ পথে নামলেন বাম ছাত্র যুব মহিলারা। কলেজ স্ট্রিট থেকে ধর্মতলা পর্যন্ত মিছিল করেন তাঁরা। বাম ছাত্র যুবদের অভিযোগ, রাজ্য সরকারকে তুষ্ট করতেই ৩ রাজনৈতিক মহিলা বন্দির সঙ্গে বর্বর আচরণ করা হয়েছে। দোষীদের দৃষ্টান্তমূলক শাস্তি চেয়ে মিছিলে স্লোগান দেওয়া হয়।
 ওয়েব ডেস্ক : আলিপুর মহিলা সংশোধনাগারে ৩ SFI নেত্রীকে বিবস্ত্র করে তল্লাশির অভিযোগ। প্রতিবাদে আজ পথে নামলেন বাম ছাত্র যুব মহিলারা। কলেজ স্ট্রিট থেকে ধর্মতলা পর্যন্ত মিছিল করেন তাঁরা। বাম ছাত্র যুবদের অভিযোগ, রাজ্য সরকারকে তুষ্ট করতেই ৩ রাজনৈতিক মহিলা বন্দির সঙ্গে বর্বর আচরণ করা হয়েছে। দোষীদের দৃষ্টান্তমূলক শাস্তি চেয়ে মিছিলে স্লোগান দেওয়া হয়। TET-এ দুর্নীতির অভিযোগে বিক্ষোভ দেখাতে গিয়ে গ্রেফতার হন SFI-এর রাজ্য সভানেত্রী মধুজা সেন রায় সহ ৮ জন। আলিপুর মহিলা সংশোধনাগারে মধুজা সহ ৩ জনকে বিবস্ত্র করে তল্লাশির অভিযোগ ওঠে। প্রতিবাদ জানিয়ে গতকাল জাতীয় মহিলা কমিশনে যান বৃন্দা কারাট। আজ কলকাতায় পথে নামলেন দলের ছাত্র যুবরা।